Kynntu þér málið - það margborgar sig ! Samkvæmt lögum Sameykis er heimilt að stofna sérstakar deildir innan félagsins til að vinna að hagsmunum þeirra sem vinna skyld og samskonar störf sem krefjast hliðstæðrar menntunar . Miðvikudaginn 20. nóvember 2019 var stofnuð sérstök fagdeild innan Sameykis fyrir bílstjóra Strætó . Samkvæmt starfsreglum deildarinnar mun hún beita sér fyrir eftirfarandi viðfangsefnum : • Að efla vægi aukinna ökuréttinda og fá þau metin til ábyrgðar og launa . • Gæta í hvívetna hagsmuna félagsmanna . • Halda uppi kynningar - og félagsstarfi með deildarfélögum . • Vinna að því að deildarfélögum bjóðist fjölbreytt tækifæri í gegnum símenntun og þátttöku í félagsstarfi á vegum deildarinnar og Sameykis . Á stofnfundinum var kosin fyrsta stjórn deildarinnar en hana skipa , Pétur Karlsson formaður , Jónas Jakobsson , Guðbjörg Sigurðardóttir og Ágústa Sigurðardóttir .